wickkiey/tamil-wikipedia-chunked huggingface dataset:
# அன்னை தெரேசா

## விமர்சனங்கள்

அவர் நன்கொடை பணத்தை செலவழிக்கும் விதம் சிலரது விமர்சனத்துக்குள்ளானது. கிறித்தபர் ஃகிச்சின்சு மற்றும் ஜெர்மானிய சஞ்சிகையான, ஸ்டேர்ன் போன்றவை அன்னை தெரேசா நன்கொடைப்பணத்தை வறுமையை ஒழிப்பதற்கும், தனது நல்வாழ்வு மையங்களின் நிலைமையை உயர்த்துவதற்கும் பயன்படுத்த எண்ணாமல், புதிய கன்னியர் மடங்களைத் திறப்பதிலும் மதப்பிரச்சாரத்திற்கும் மட்டுமே பயன்படுத்தியதாகக் கூறியுள்ளனர்.  
மேலும் அன்னை தெரேசாவால் ஏற்கப்பட்ட சில நன்கொடைகள் வந்த விதமும் விமர்சனத்துக்குள்ளாயின. ஹைட்டியின் சர்வாதிகார, ஊழலில் சிக்கிய டியுவேலியேர் குடும்பத்திலிருந்து நன்கொடைகளைப் பெற்றுக் கொண்டு வெளிப்படையாக அவர்களைப் புகழ்ந்திருக்கிறார். கீட்டிங் பைவ் ஊழல் என்றழைக்கப்பட்ட ஏமாற்று<nowiki/>ச் சுரண்டல் திட்டத்தோடுத் தொடர்புடைய சார்லஸ் கீட்டிங்கிடமிருந்து 1.4 மில்லியன் டாலர்களைப் பெற்றுக் கொண்டு அவர் கைதாவதற்கு முன்னும் பின்னும் அவரை ஆதரித்தவர் அன்னை தெரேசா. லாஸ் ஏஞ்சல்ஸின் மாவட்ட துணை நீதியரசர் கீட்டிங்கால் திருடப்பட்டவர்களுக்கு அவரிடமிருந்து நன்கொடையாகப் பெற்ற பணத்தை திரும்பக் கொடுக்கக் கோரி எழுதினார். டர்லிக்கு எந்தவித பதிலும் கிடைக்கவில்லை.  
கோலெட் லிவர்மூர் எனும் முன்னாள் பிறர் அன்பின் பணியாளர் சபை உறுப்பினர் அவ்வமைப்பை விட்டுத் தான் வெளியேறியதற்கான காரணங்களை அவரது புத்தகமான *ஹோப் என்ட்யுர்ஸ்: லீவிங் மதர் தெரேசா, லூஸிங் பெய்த் அண்ட் ஸெர்ச்சிங் பார் மீனிங் * என்ற புத்தகத்தில் விளக்கியுள்ளார். அன்னை தெரேசா தைரியமானவராக இருந்தபோதிலும், அவரது துன்பத்தின் தத்துவம் ஏற்றுக்கொள்ளக்கூடியதல்ல என்று லிவர்மோர் எண்ணினார். மதபோதனைகளை விடச் செயல்கள்மூலம் நற்செய்தியைப் பரப்புதலின் முக்கியத்துவத்தை அன்னை தெரேசா அவரது சீடர்களுக்குத் தெளிவுபடுத்தியிருந்தபோதிலும், அந்நிறுவனத்தின் சில நடைமுறைகளுடன் தான் ஒத்துப்போக முடியவில்லை என்று லிவர்மூர் கூறுகிறார். அதற்கு அவர் கூறும் எடுத்துக்காட்டுகளாவன, நியமிக்கப்பட்ட கால அட்டவணைக்கு மாறாக உதவி வேண்டுபவர்கள் அருட்சகோதரிகளை அணுகும்போது, உதவி செய்ய மறுத்தல், அவர்கள் சந்திக்கிற வியாதிகளைப் போக்குவதற்குத் தேவையான மருத்துவ பயிற்சிகளை அருட்சகோதரிகள் நாடுவதைத் தடைசெய்வது, மற்றும் நண்பர்களை விட்டுத் தொலைவில் தரப்படுகிற இடமாற்றம் போன்ற நியாயமற்ற தண்டனைகள் வழங்குவது. மதச்சார்பற்ற புத்தகங்கள் மற்றும் பத்திரிகைகளைப் படிப்பதிலிருந்து தடைசெய்வதன்மூலமும், சுதந்திரமான எண்ணங்கள் மற்றும் பிரச்சினைகளைச் சமாளிக்கும் திறன் ஆகியவற்றை பொருட்படுத்தாத கீழ்படிதலை வலியுறுத்துவதன் மூலமும், பிறர் அன்பின் பணியாளர் சபை அதன் அருட்சகோதரிகளைக் குழந்தைகளைப் போல் மாற்றி விட்டது என்கிறார் லிவர்மூர்.
# அன்னை தெரேசா

## ஆரோக்கியக் குறைபாடும் மரணமும்

1983-ல் திருத்தந்தை இரண்டாம் அருள் சின்னப்பரை உரோமையில் சந்தித்த பொழுது அன்னை தெரெசாவுக்கு மாரடைப்பு ஏற்பட்டது. 1989-ல் இரண்டாவது முறையாக ஏற்பட்ட மாரடைப்புக்குப் பிறகு அவருக்குச் செயற்கை இதயமுடுக்கி பொருத்தப்பட்டது. 1991-ல் மெக்சிகோவில், நிமோனியாவுடனான போராட்டத்திற்குப் பிறகு அவர் மீண்டும் இதயக் கோளாறுகளால் அவதிப்பட்டார். பிறர் அன்பின் பணியாளர் சபையின் தலைமைப் பொறுப்பிலிருந்து விலக முன்வந்தார். ஆனால் இவ்வமைப்பின் அருட்சகோதரிகள் இரகசிய தேர்தலின் மூலம் அவர் அப்பணியிலேயே தொடர்ந்திருக்கச் செய்தனர்.  
ஏப்ரல் 1996-ல் அன்னை தெரேசா கீழே விழுந்து அவரது காறை எலும்பு முறிந்தது. ஆகஸ்டில் மலேரியாவினாலும், இதய கீழறைக் கோளாறினாலும் அவதிப்பட்டார்.இதய அறுவைசிகிச்சைக்குட்பட்ட போதிலும் அவரது உடல்நிலை மோசமாகிக் கொண்டிருந்தது. அவரைப் பற்றிய இன்னொரு விமர்சனம், நோயில் விழுந்தபொழுது தனது மருத்துவ மனையில் சிகிச்சை பெறாமல், கலிபோர்னியாவின் அனைத்து வசதிகளுமுடைய மருத்துவமனையில் சிகிச்சை பெற முடிவு செய்தது. மார்ச் 13, 1997 ல் அவர் மிஷினரீஸ் ஆப் சேரிட்டியின் தலைமைப் பொறுப்பிலிருந்து விலகினார். செப்டம்பர் 5, 1997இல் மரணமடைந்தார். கல்கத்தாவின் பேராயர் ஹென்றி செபாஸ்டியன் டி சோசா, இதய கோளாறுகளினால், அன்னை தெரேசா மருத்துவமனையில் அனுமதிக்கப்பட்டபொழுது, அவர் அலகையின் பிடியில் இருக்கலாமெனத் அன்னை தெரேசா எண்ணிய காரணத்தால் அன்னை தெரேசாவின் அனுமதியோடு அவருக்குப் பேயோட்டும்படி ஒரு குருவைப் பணித்ததாகக் கூறியுள்ளார்.  
அவரது மரணத்தின் போது, அன்னை தெரேசாவின் பிறர் அன்பின் பணியாளர் சபை 123 நாடுகளின் 610 சேவை மையங்களை இயக்கி வரும் 4,000 க்கும் மேலான அருட்சகோதரிகளையும், 300 உறுப்பினர்களைக் கொண்ட சக அருட் சகோதர அமைப்பையும் , 10,000கும் மேலான பொதுநிலையினரையும் கொண்டிருந்தது. இவை எச் ஐ வி/எய்ட்ஸ், தொழுநோய், காசநோய் போன்ற நோயினால் பாதிக்கப்பட்டோருக்கான நலவாழ்வு மையங்களையும், இல்லங்களையும்,அன்னசத்திரங்களையும், குழந்தைகள் மற்றும் குடும்பத்தினருக்கான ஆலோசனைமையங்களையும், தனி உதவியாளர்களையும், அனாதைமடங்களையும், பள்ளிகளையும் உள்ளடக்கியது.
# அன்னை தெரேசா

## உலக அங்கீகாரமும் வரவேற்பும்

### இந்தியாவில் வரவேற்பு

1962 ல் பத்மஸ்ரீ விருது வழங்கப்படுவதற்குக் கால் நூற்றாண்டுக்கு முன்பே இந்திய அரசால் அன்னை தெரேசா அடையாளங்காணப்பட்டுள்ளார். 1972-ல், பன்னாட்டுப் புரிந்துணர்வுக்கான ஜவகர்லால் நேரு விருது, 1980-ல் இந்தியாவின் உயரிய குடிமக்கள் விருதான பாரத ரத்னா உட்பட இந்திய உயர்விருதுகளை அடுத்த பத்தாண்டுகளில் பெற்றார்.  
அன்னை தெரசாவைப் பற்றிய எல்லா இந்தியாரும் உயர்வாகப் பார்க்கவில்லை. கல்கத்தாவில் பிறந்து லண்டனில் வாழ்ந்து கொண்டிருக்கும் அவரது விமர்சகரான அரூப் ச்சேட்டர்ஜி அவர் வாழ்ந்த காலத்தில் கல்கத்தாவின் முக்கிய அங்கமாக இருக்கவில்லையெனக் குறிப்பிட்டுள்ளார். அன்னை தெரேசா தனது சொந்த ஊரான கல்கத்தாவின் புகழைக் குலைத்து விட்டதாகக் அவர் குறை கூறியுள்ளார்.  
அண்மையில், இந்திய நாளேடான *தி டெலிக்ராப்*, அவர் வறியவர்களின் துன்பத்தைப் போக்க ஏதேனும் செய்தாரா அல்லது உணர்வுபூர்வமாக நெறிகளைத் தூண்டும் நோக்கத்தோடு, நோயாளிகளையும் இறப்போரையும் பராமரித்து வந்தாடு நின்று விட்டாரா என்பதைக் குறித்து விசாரிக்கும்படி உரோமைக்கு வேண்டுகோள் விடுக்கப்பட்டுள்ளது என்று கூறியுள்ளது.  
செப்டம்பர் 1997 ல் இறுதிச்சடங்கிற்கு முன்னதாக ஒரு வார காலம் அன்னை தெரேசாவின் உடல் கொல்கத்தாவின் புனித தோமையார் ஆலயத்தில் பொதுமக்கள் பார்வைக்கு வைக்கப்பட்டிருந்தது. அனைத்து மத ஏழைகளுக்கும் அவர் ஆற்றிய தொண்டுக்குப் பரிகாரமாக, இந்திய அரசின் அரசு மரியாதையுடன் கூடிய இறுதிச்சடங்கு செய்யப்பட்டது.
# அன்னை தெரேசா

## ஆன்மீக வாழ்வு

### புனிதர் பட்டமளிப்பு

திசம்பர் 17, 2015இல் இவரால் இரண்டாவது அற்புதம் நிகழ்ந்ததை திருத்தந்தை பிரான்சிசு ஏறுக்கொண்டதாக வாத்திகன் அறிவித்தது; பிரேசிலியர் ஒருவரது பல மூளைக் கட்டிகள் இவரால் குணமடைந்ததாக ஏற்கப்பட்டது. இதனையடுத்து செப்டம்பர் 4, 2016இல் வாத்திகன் நகரத்தின் புனித பேதுரு சதுக்கத்தில் நடந்த விழாவொன்றில் திருத்தந்தை பிரான்சிசு அன்னை தெரசாவிற்கு புனிதர் பட்டமளித்தார். இந்தக் கூட்டத்தில் 15 அடங்கிய அரசு அலுவல்முறை சார்பாளர் குழு, இத்தாலியின் வெவ்வேறு பகுதிகளிலிருந்து வீடற்ற 1500 மக்கள் உட்பட பல்லாயிரகணக்கானோர் பங்கேற்றனர். இப்புனித விழா வாத்திகன் அலைவரிசையில் நிகழ்நேரக் காட்சியாக ஒளிபரப்பப்பட்டதோடன்றி இணையவழியாகவும் உடனடியாக பரப்பப்பட்டது. அன்னை தெரசாவின் சொந்த ஊரான இசுகாப்யேவில் ஒரு வாரத்திற்கு கொண்டாட்டங்கள் அறிவிக்கப்பட்டுள்ளன.
# திசம்பர் 15

## பிறப்புகள்

- 37 &ndash; நீரோ, உரோமைப் பேரரசர் (இ. 68)
- 1832 &ndash; அலெக்சாந்தர் கஸ்டவ் ஈபல், ஈபெல் கோபுரத்தை வடிவமைத்த பிரான்சியக் கட்டிடக் கலைஞர் (இ. 1923)
- 1834 &ndash; சார்லசு அகத்தசு யங், அமெரிக்கச் சூரியக் கதிர்நிரலியல் வானியலாளர் (இ. 1908)
- 1852 &ndash; என்றி பெக்கெரல், நோபல் பரிசு பெற்ற பிரான்சிய இயற்பியலாளர் (இ. 1908)
- 1860 &ndash; நீல்ஸ் ரிபெர்க் ஃபின்சென், நோபல் பரிசு பெற்ற தென்மார்க்கு மருத்துவர் (இ. 1904)
- 1865 &ndash; ஜான் வுட்ரோஃப், பிரித்தானிய கீழ்த்திசை மொழிப்புலமையாளர் (இ. 1936)
- 1869 &ndash; திருப்பாம்புரம் நடராஜசுந்தரம் பிள்ளை, தமிழக நாதசுவரக் கலைஞர் (இ. 1938)
- 1889 &ndash; நீலகண்ட ஸ்ரீராம், அடையாறு பிரம்மஞான சபையின் தலைவர் (இ. 1973)
- 1894 &ndash; வைபர்த் தவுகிளாசு, கனடிய வானியலாளர் (இ. 1988)
- 1907 &ndash; ஒசுக்கார் நிமேயெர், ஐநா தலைமையகத்தை வடிவமைத்தவ பிரேசில் கட்டிடக் கலைஞர் (இ. 2012)
- 1908 &ndash; இரங்கநாதானந்தர், இந்திய மதகுரு (இ. 2005)
- 1913 &ndash; கா. ஸ்ரீ. ஸ்ரீ, தமிழக எழுத்தாளர், மொழிபெயர்ப்பாளர்
- 1932 &ndash; டி. என். சேஷன், இந்தியத் தலைமைத் தேர்தல் ஆணையர் (இ. 2019)
- 1933 &ndash; பாப்பு, ஆந்திர இயக்குநர் (இ. 2014)
- 1936 &ndash; சோ. ந. கந்தசாமி, தமிழகத் தமிழறிஞர்
- 1942 &ndash; மகிபை பாவிசைக்கோ, தமிழக எழுத்தாளர், பத்திரிக்கையாளர் (இ. 2016)
- 1944 &ndash; சிகோ மெண்டிஸ், பிரேசில் தொழிற்சங்கத் தலைவர் (இ. 1988)
- 1945 &ndash; வினு சக்ரவர்த்தி, தமிழ்த் திரைப்பட நடிகர் (இ. 2017)
- 1953 &ndash; ஈ. சரவணபவன், இலங்கை அரசியல்வாதி, ஊடகவியலாளர்
- 1978 &ndash; மாற்கு யான்சேன், டச்சு இசைக்கலைஞர்
- 1982 &ndash; சார்லி சாக்ஸ், ஆங்கிலேய நடிகர்
# திசம்பர் 15

## இறப்புகள்

- 1675 &ndash; யொகான்னசு வெர்மிர், டச்சு ஓவியர் (பி. 1632)
- 1857 &ndash; ஜார்ஜ் கேலி, ஆங்கிலப் பொறியாளர் (பி. 1773)
- 1890 &ndash; வீற்றிருக்கும் எருது, அமெரிக்கப் பழங்குடித் தலைவர் (பி. 1831)
- 1950 &ndash; வல்லபாய் பட்டேல், இந்திய அரசியல்வாதி (பி. 1875)
- 1952 &ndash; பொட்டி சிறீராமுலு, இந்திய விடுதலைப் போராட்ட செயற்பாட்டாளர் (பி. 1901)
- 1965 &ndash; மு. பாலசுந்தரம், இலங்கைத் தமிழ் அரசியல்வாதி (பி. 1903)
- 1966 &ndash; வால்ட் டிஸ்னி, அமெரிக்க இயக்குநர், தயாரிப்பாளர் (பி. 1901)
- 1987 &ndash; ப. ராமமூர்த்தி, இந்திய இடதுசாரி அரசியல்வாதி (பி. 1908)
- 2011 &ndash; எஸ். வி. ஆர். கணபதிப்பிள்ளை, இலங்கை மெல்லிசை, திரைப்படப் பின்னணிப் பாடகர்
- 2011 &ndash; கிறித்தோபர் இட்சன்சு, ஆங்கிலேய-அமெரிக்க எழுத்தாளர் (பி. 1949)
- 2024 &ndash; ஜீன் ஆடம்சன், ஆங்கிலேய எழுத்தாளர் (பி. 1928)
# திசம்பர் 15

## சிறப்பு நாள்

- பன்னாட்டுத் தேயிலை நாள் (இந்தியா, இலங்கை, மலேசியா)
# குரோவ்

**குரோவ்** (Kurów; ) தென் கிழக்கு போலந்தில் அமைந்துள்ள ஒரு கிராமம். 2,811 (2005 ஆம் ஆண்டில்) மக்கள் இங்கு வாழ்கின்றனர்.
# குரோவ்

## வரலாறு

1431-1442 காலப்பகுதியில் இக்கிராமத்துக்கு நகரத்துக்கான உரிமை வழங்கப்பட்டது. அயல் நகரங்களில் இருந்து உணவு வணிகம் நடைபெறும் முக்கிய நகராக இருந்து வந்தது. பல தோல் பதனிடும் தொழிற்சாலைகள் இந்நகரத்தில் அமைந்திருந்தன. 16ஆம் நூற்றாண்டுகளில் கிறிஸ்தவ மத போதனைகளில் ஒன்றான கால்வினிசம் இங்கு பரவியிருந்தது. 1660களில் இக்கிராமத்தின் பலரும் *ஆரியனிசத்தைப்* பின்பற்றினர்.  
1795-இல் இந்நகரம் ஆஸ்திரியாவுடன் இணைக்கப்பட்டது. பின்னர் 1815-இல் போலந்துடன் இணைக்கப்பட்டது. 1831 பெப்ரவரியில் இங்கு இடம்பெற்ற கிளர்ச்சியின் போது, *யோசப் துவெர்னிக்கி* தலைமையிலான போலந்துப் படையினர் உருசியர்களைத் தோற்கடித்தனர். 1870-இல் இந்நகரம் தனது நகர அந்தஸ்தை இழந்தது. இன்றும் அந்த அந்தஸ்தை மீளப் பெற முடியவில்லை.  
1939 செப்டம்பர் 9 இல் இரண்டாம் உலகப் போர் ஆரம்பத்தில் இந்நகரம் செருமனியரின் பெரும் தாக்குதலுக்கு உள்ளானது. மருத்துவமனை மீது நடத்தப்பட்ட குண்டுவீச்சில் பலர் கொல்லப்பட்டனர்.  
போலந்தின் முன்னாள் கம்யூனிசத் தலைவரும் அதிபருமான *யாருசெல்ஸ்கி* இக்கிராமத்தில் பிறந்தவர்.
# தமிழரசுக்கட்சியின் திருமலை மாநாடு

1956 ம் ஆண்டு ஆகஸ்ட் மாதம் திரிகோணமலை நகரில் நடத்தப்பட்ட சமஷ்டிக்கட்சி (தமிழரசுக் கட்சி) யின் முக்கியத்துவம் மிக்க மாநாடொன்றே **திருமலை மாநாடு** என்ற பெயரால் குறிப்பிட்டழைக்கப்படுகிறது.  
1956ம் ஆண்டு ஜூன் மாதம் இலங்கையின் அரசாங்கத்தால் தனிச் சிங்களச் சட்டம் நிறைவேற்றப்பட்டதனை தொடர்ந்து இம்மாநாடு திரிகோணமலையில் நடத்தப்பட்டது.
# தமிழரசுக்கட்சியின் திருமலை மாநாடு

## திருமலை மாநாட்டு தீர்மானம்

திருமலை மாநாட்டில் எடுக்கப்பட்ட தீர்மானம் பின்வருமாறு:  
"தீங்கிழைப்பதாக அமைந்துள்ள இன்றைய ஒற்றையாட்சி முறை அகற்றப்பட்டு, தமிழ் மக்கள் பெரும்பான்மையினராக வாழும் பிரதேசங்கள் அனைத்தையும் உள்ளடக்கியதாகவும் ஒன்று அல்லது மேற்பட்ட பிரிவுகளைக் கொண்டதும் - நாட்டின் ஒருமைப்பாட்டை உறுதி செய்வதும் - வெளியார் தலையீட்டிலிருந்து இலங்கையை பாதுகாப்பதை உறுதி செய்வதும் - சுயநிர்ணய உரிமையும் தன்னாதிக்கமும் உள்ளதும் பகுத்தறிவுக்கேற்றதுமான - இணையாட்சி முறையில் ஜனநாயக யாப்புமுறைக்குட்பட்டஒன்று அல்லது மேற்பட்ட மொழிவழி அரசுகளை உருவாக்கவேண்டும்"
# தமிழரசுக்கட்சியின் திருமலை மாநாடு

## விமர்சனம்

சமஷ்டிக்கட்சி தனது அரசியல் நோக்கங்களிலிருந்து கீழிறங்கி நிற்கும் தளம்பல் நிலையை இத்தீர்மானம் பிரதிபலிப்பதாக திருமலை மாநாட்டின் தீர்மானம் மீதான எதிர் நிலை விமர்சனம் ஒன்று முன்வைக்கப்படுகின்றது. ச்மஷ்டிக்கட்சியின் ஆரம்பிப்பு உரையின்போது இலங்கையில் ஒரு சிங்கள மாகாணமும் தமிழ் மாகாணமும் அமைந்து மத்திய அரசு ஒன்று ஏற்பட வேண்டும் என்ற கருத்து , கோரிக்கையாக வலுவாக முன்வைக்கப்பட்டது. ஆனால் திருமலை தீர்மானத்திலோ, அக்கோரிக்கையிலிருந்து கீழிறங்கி **ஒன்று அல்லது மேற்பட்ட பிரிவுகளைக் கொண்டதும் ** என்ற வார்த்தையை பிரயோகித்திருப்பது குறித்தே இவ்விமர்சனம் முன்வைக்கப்படுகின்றது
# தமிழரசுக்கட்சியின் திருமலை மாநாடு

## காலக்கோடுகள்

- இலங்கை இனப்பிரச்சினைக் காலக்கோடு
# பிராமி எழுத்துமுறை

**பிராமி** என்பது ஒரு பழங்கால எழுத்து முறையாகும். இது பிராமி குடும்பத்தை சார்ந்த எழுத்துமுறைகளிலேயே பழையதும் மூலமுமான எழுத்துமுறையாகும். இது பழங்காலத்தில் தெற்காசியா முழுவதும் வழக்கத்தில் இருந்தது. அசோகரின் 3ஆம் நூற்றாண்டு காலத்திய கல்வெட்டுக்கள் பிராமி எழுத்துக்களிலேயே எழுதுப்பட்டுள்ளன. இது வரையிலும் பிராமி எழுத்துக்களின் மிகப்பழைய கல்வெட்டுக்கள் இவையே என்று கருதப்பட்டு வந்தது. ஆனால் அண்மையில் தமிழ் நாட்டிலும் இலங்கையிலும் கி.மு 6ஆம் நூற்றாண்டு காலத்திய கல்வெட்டுக்கள் கண்டெடுக்கப்பட்டுள்ளன. எனவே பிராமி எழுத்து முறை இன்னும் பழமையானவையாக இருக்கலாம் எனக் கருத்தப்படுகிறது.  
பிராமி எழுத்து முறையிலிருந்தே பெரும்பான்மையான தெற்காசிய, தென்-கிழக்காசிய மொழிகளின் எழுத்து முறை தோன்றின. தற்காலத்து இந்தோ-அரேபிய எண் முறையும், பிராமி எண் முறையிலிருந்தே தோன்றியது.
# பிராமி எழுத்துமுறை

## குயிலெழுத்து

நடுகல்லில் எழுதப்பட்ட எழுத்துக்களைச் சங்கப்பாடல் ஒன்று குயிலெழுத்து (குயில் எழுத்து) என்று குறிப்பிடுகிறது. மதுரை மருதன் இளங்கீரனார் இதனைக் குறிப்பிடுகிறார். இந்த எழுத்துக்கள் இளைஞன் ஒருவனின் இளந்தாடி போல் இருந்தது என்றும் அதன் தோற்றம் காட்டப்பட்டுள்ளது. இந்த எழுத்துக்களை வழியில் செல்லும் வம்பலர் (புதியவர்கள்) படிப்பதில்லையாம். நடுகல்லில் போற்றப்படுபவன் பெயரும், அவனது செயலும் பொறிக்கப்பட்டிருக்குமாம். குயிலுதல் என்ற சொல்லுக்குத் தோண்டி எடுத்தல், தோண்டிச் செதுக்குதல் என்பது பொருள்
"திரு மணி குயிகாற்றுநர்"
"இமையச் சிமயத்து, இருங் குயிலாலுவத்து, உமை ஒரு பாகத்து ஒருவனை வணங்கி" என்னும் தொடர்களால் இதனை உணரலாம். மரத்தில் குடைந்தெடுக்கப்பட்ட இசைக் கருவிகளைச் சிலப்பதிகாரம் குயிலுவக் கருவிகள் என்றும், இக் கருவிகளை இசைப்போரைக் குயிலுவ மாக்கள் என்றும் குறிப்பிடுகிறது. இச்சொல்லாட்சியும் குயிலுதல் என்பது என்ன என்பதை உணர்த்துகிறது.
# பிராமி எழுத்துமுறை

## பிராமி தோற்றம்

பிராமி எழுத்துமுறையின் தோற்றம் குறித்துப் பலர் பலவிதமான கருத்துக்களைத் தெரிவித்துள்ளனர். அவற்றுள் முக்கியமானவற்றை குறிப்பிடப்பட்டுள்ளன.
மற்றும் பிராமி எழுத்துக்களுக்கு உண்டான ஒற்றுமை( 4 மற்றும் 5வது நெடுவரிசை). கி.மு 6ஆம் மற்றும் 4ஆம் நூற்றாண்டுகளுக்கு இடைப்பட்ட அரமேய எழுத்துக்கள், இவ்விரண்டுக்கும் இடைப்பட்ட வடிவத்தை கொண்டிருந்தன(படத்தில் காட்டப்படவில்லை) ]]  
சிலர் பிராமி எழுத்துமுறை செமிட்டிக் எழுத்துமுறையான அரமேயத்திலிருந்து (Arameic) உருவாக்கப்பட்டிருக்கலாம் என கருதுகின்றனர், ஏனெனில் அக்காலத்திய வடமேற்கிந்திய கரோஷ்டி எழுத்துக்கள் அரமேயத்திலிருந்தே தோன்றின. மேலும் அரமேய மொழிக்கும் பிராகிருத மொழிகளுக்கும் பொதுவாக உள்ள ஒலிகளின்(Phenomes) அரமேய எழுத்துக்களும், ஆரம்ப பிராமி எழுத்துக்களும் ஓரளவுக்கு ஒரே மாதிரியுள்ளன.அனால் பிராகிருத மொழிகளில் காணப்படும் 'ஹ'கரம் கூடிய மெய்யெழுத்துக்கள் (ख-kha घ-gha झ-jha போன்றவை) அரமேயத்திலில்லை. அரமேயத்திற்கே உரிய ஒலிகளை குறிக்கப் பயன்படுத்தப்பட்ட எழுத்துக்கள் பிராகிருத ஒலிகளைக் குறிக்கப் பயன்படுத்தப்பட்டிருக்கலாம். மேலும் அரமேய எழுத்துகளில் மாறுபாடு செய்யப்பட்டுச் சில பிராமி எழுத்துக்கள் உருவாக்கப்பட்டிருக்கலாம். உதாரணமாக அரமேய 'ப'வை சற்று சுழித்தால் பிராமி ப்ஹ(फ) எழுத்தைப்போலவே உள்ளது.  
ரைஸ் டேவிட் என்ற பாலி மொழி அறிஞர் பிராமி எழுத்துமுறை மத்திய ஆசிய வணிகர்களால் அறிமுகப்படுத்தப்பட்டிருக்கலாம் என்று கருதுகின்றார். கல்வெட்டுகளில் பொறிப்பதற்காகவே பிராமி எழுத்துமுறை அசோகரால் கண்டுபிடிக்கப்பட்டதாகவும் சிலர் கருதுகின்றனர்.  
ஹன்டர் மற்றும் ரேமெண்ட் என்ற ஆங்கிலேய அறிஞர்கள், பிராமி எழுத்துமுறை முற்றிலும் இந்தியாவிலிருந்தே தோன்றியது எனவும், அது சிந்து சமவெளி எழுத்துக்களிலிருந்து தோன்றியிருக்கலாம் என்றும் கூறுகின்றனர். மேலும் சிலரும் இக்கருத்துக்கு ஆதரவு தெரிவித்துள்ளனர்.  
சில தமிழ் அறிஞர்கள், பிராமி என்பது தமிழர்களது எழுத்து முறையென்றும், அதையே அசோகர் மாற்றம் செய்து பிராகிருதம் எழுதக்கூடிய எழுத்துமுறையாக உருவாக்கினார் எனக் கருதுகின்றனர் . மேலும் அவர்கள் பிராமியை 'தமிழி' என அழைக்க வேண்டும் எனக் கூறுகின்றனர்.
# பிராமி எழுத்துமுறை

## எழுதும் முறை

பிராமி இடப்பக்கத்தில் இருந்து வடப்பக்கமாக எழுதப்பட்ட ஒரு அபுகிடா வகை எழுத்துமுறையாகும். மெய்யெழுத்துக்களுக்கு தனி வடிவமும், உயிரெழுத்துக்களுக்கு தனி வடிவமும், உயிர்மெய்யெழுத்துக்களை எழுத, மெய்யெழுத்துக்களுக்கு சில உயிர்க்குறி திரிபுகள் சேர்க்கப்பட்டன. கூட்டெழுத்துக்களை எழுதும் போது, ஒரு எழுத்துக்கு கீழே இன்னொரு எழுத்து இடப்படும்
# பிராமி எழுத்துமுறை

## பயன்பாடு

பிராமியும், கரோஷ்டியும் தான் இந்தியாவின் பழம்பெரும் எழுத்துமுறைகள் ஆகும். கரோஷ்டி ஆப்கானிஸ்தானிலும், வடமேற்கு இந்தியாவிலும் மட்டுமே பயன்படுத்தப்பட்டு வந்த நிலையில், பிராமியோ இந்திய துணைக்கண்டம் முழுதும் பயன்படுத்தப்பட்டு வந்தது. காலப்போக்கில் பிராமி பல எழுத்துமுறைகளோ திரிந்து விட்டது. எனினும் கரோஷ்டிடோ சுவடு ஏதும் இல்லாமல் மறைந்து போனது.  
பிராமி, ஆதிகால பிராகிருத மொழிகளை எழுதபயன்படுத்தப்பட்து. பெரும்பாலும் கல்வெட்டுகளிலும், சமய நூல்களை எழுதவுமே இந்த எழுத்துமுறை பயன்படுத்தப்பட்டது. சமஸ்கிருதம் சில நூற்றாண்டுகள் கழித்தே எழுதப்பட்ட துவங்கியதால், சமஸ்கிருதத்தில் உள்ள பல ஒலிகளுக்கு(ரு,லு முதலியன்) பிராமியில் எழுத்துவடிவங்கள் கிடையாது
# பிராமி எழுத்துமுறை

## தோற்றுவித்த எழுத்துமுறைகள்

பிராமி எழுத்துமுறையில் இருந்து பல்வேறு எழுத்துமுறைகள் தோன்றியுள்ளன. தென்னிந்தியாவில் வட்டவடிவமாக முறையிலும்(வட்டெழுத்து, கிரந்தம் ஆகியன) வடபுலத்தில் கோணமான வடிவில் மாறியது. இப்போது, பிராமியில் இருந்து தோன்றிய எழுத்துமுறைகள் இந்தியா, வங்கதேசம், இலங்கை, நேபாளம், பூட்டான், திபெத், பர்மா, தாய்லாந்து, லாவோஸ், இந்தோனேசியாவில் சில பகுதிகள், தென் சீனா, தென் வியட்னாம் மற்றும் பிலிப்பைன்ஸ். பௌத்த நூல்களின் எழுத்துமுறையாக, பிராமிய எழுத்துமுறைகள் சீனா, கொரியா மற்றும் வியட்னாமில் பயன்பாட்டில் உள்ளன. சர்சைக்குரியதாக, கொரிய ஹங்குல் எழுத்துமுறையில் பிராமிய எழுத்துமுறையாக கருதப்படுகிறது
# பிராமி எழுத்துமுறை

## இன்றைய நிலை

பிராமி எழுத்து முறையை உபயோகிக்கக்கூடிய பல கணினி நிரலிகள் உருவாக்கப்பட்டுள்ளன. பிராமி எழுத்துக்களடங்கிய எழுத்துருக்களையும் பலர் உருவாக்கியுள்ளனர்
# பிராமி எழுத்துமுறை

## ஒருங்குறி

2010 இல் வெளியான ஒருங்குறி பதிப்பு 6.0 இல் பிராமி எழுத்து முறை சேர்க்கப்பட்டது இதற்கு U+11000 - U+1107F வரை இடம் வழங்கப்பட்டுள்ளது
# பிராமி எழுத்துமுறை

## மேலும் பார்க்க

- தமிழ்ப் பிராமி
# த சிக்ஸ்த் சென்ஸ்

**த சிக்ஸ்த் சென்ஸ்** (The sixth sense, ஆறாம் அறிவு) 1999 ஆம் ஆண்டு வெளிவந்த ஆங்கிலத் திரைப்படமாகும். எம். நைட் ஷியாமளன் இயக்கத்தில் வெளிவந்த இத்திரைப்படத்தில் புரூஸ் வில்லிஸ், ஹாலே ஜோல் ஓஸ்மெண்ட் மற்றும் பலரும் நடித்துள்ளன்ர.
# த சிக்ஸ்த் சென்ஸ்

## வகை

மர்மப்படம் / பேய்ப்படம்
# த சிக்ஸ்த் சென்ஸ்

## கதை

மனோதத்துவ மருத்துவரான மால்கொம் குரோவ் (புரூஷ் வில்லிஸ்) மனநிலை பாதிக்கப்பட்டவெரனக் கருதப்படும் கோலிற்கு (ஹாலே ஜோல் ஓஸ்மெண்ட்) மருத்துவம் பார்ப்பதற்காகச் செல்கின்றார். அங்கு கோலும் தனக்கு இறந்த மனிதர்களுடன் தொடர்புள்ளதாகவும் அவர்களைத் தன்னால் அவதானிக்க முடிகின்றதெனவும் கூறுகின்றான். இவற்றைக் கேட்கும் குரோவும் அதிசயப்படுகின்றார். அதே சமயம் குரோவ் தன்னை நோக்கி ஆயுதம் ஏந்தி சுட வந்த நிர்வாண மனிதனைப் பற்றியும் நினைத்துக் கொள்கின்றார். கோளிற்கு ஆவியாகக் கருதப்படும் பெண்ணொருவருடன் தொடர்பு ஏற்படுகின்றது, அது தான் எவ்வாறு தனது தாயாரினால் விசம் வைத்துக்கொலை செய்யப்படுகின்றேன் என்பதனை விளக்கிக் கூறுகின்றது. இச்சம்பவத்தினை கோல் தனது தாயாருக்கு விளக்கும் சமயம் தாயார் ஆவிகள் வெறும் கட்டுக்கதை என நம்பமறுக்கின்றார். இருப்பினும் கோல் தனது தாயாரின் தாய் ஒருமுறை தாயாரின் நடனத்தினை மேடையில் கண்டுகளிக்க வந்துள்ளார் எனக்கூறவும் கோலின் தாயாரும் தனது மகனிடம் அரிய சக்தி இருப்பதனை உணர்கின்றார். கோலிற்கு வைத்தியம் பார்க்க வந்த குரோவும் தனது மனைவியடம் சென்று பேசச்சொல்லும் கோலின் சொற்கேட்டு அங்குசெல்லும் செல்கின்றார். அங்கு அவர் மனைவி நிகழ்படபிரதியினைப் பார்க்கும் சமயம் அப்பிரதியில் குரோவ் சுட்டு வீழ்த்தப்பட்டது புரிகின்றது. பின்னர் அவரும் ஒரு ஆவி என்பதே திரைக்கதையின் முடிவாகும்.
# த சிக்ஸ்த் சென்ஸ்

## வசூல்

- அமெரிக்காவில் - 293,501,675 மில்லியன் அமெரிக்க டாலர்கள்
- உலகளவில் - 672,806,292 மில்லியன் அமெரிக்க டாலர்கள்
# த சிக்ஸ்த் சென்ஸ்

## துணுக்குகள்

- உலகில் அதிக வசூல் சாதனையைனைப்பெற்ற திரைப்படங்கள் வரிசையில் 23 ஆம் இடத்தில் இத்திரைப்படம் உள்ளது குறிப்பிடத்தக்கது.
- இத்திரைப்படம் 6 ஆஸ்கார் விருதுகளிற்குப்பரிந்துரைக்கப்பட்டது.
# த சிக்ஸ்த் சென்ஸ்

## வெளியிணைப்புகள்

- சர்வதேச திரைப்பட தரவுத் தளத்தில்
- எம் நைட் ஷியாமளனின் அதிகாரப்பூர்வத் தளத்தில்
# அன்பிரேக்கபில்

**அன்பிரேக்கபில்** (Unbreakable) 2000ஆம் ஆண்டு வெளிவந்த ஆங்கில மொழித் திரைப்படமாகும்.எம், நைட் ஷியாமளன் இயக்கத்தில் வெளிவந்த இத்திரைப்படத்தில் புரூஷ் வில்லிஸ், சாமுவேல் எல். ஜாக்சன் மற்றும் பலர் நடித்துள்ளனர்.
# அன்பிரேக்கபில்

## வகை

மர்மப்படம்
# அன்பிரேக்கபில்

## வெளியிணைப்புகள்

- சர்வதேச திரைப்பட தரவுத் தளத்தில்
# டைட்டானிக் (திரைப்படம்)

<small>*இக்கட்டுரை டைட்டானிக் திரைப்படம் பற்றியது. டைட்டானிக் என்ற கப்பலைப் பற்றி அறிய டைட்டானிக் கட்டுரையைப் பார்க்கவும்.*</small>  
**டைட்டானிக்** (Titanic) 1997 ஆம் ஆண்டு வெளிவந்த ஆங்கிலத் திரைப்படமாகும். ஜேம்ஸ் கேமரூன் இயக்கத்தில் வெளிவந்த இத்திரைப்படத்தில் லியோனார்டோ டிகாப்ரியோ, கேட் வின்ஸ்லெட் மற்றும் பலர் நடித்திருந்தனர்.
# டைட்டானிக் (திரைப்படம்)

## கதை

பாரிய ஆடம்பரப் பயணிகள் கப்பலான *டைட்டானிக்*, அதன் முதற் பயணத்தின் போதே பனிப்பாறையுடன் மோதிக் கடலுள் அமிழ்ந்தது. ஆயிரக் கணக்கில் பயணிகள் இறந்து போன அந்த உண்மைச் சோகக் கதையைப் பின்னணியாகக் கொண்டு அமைந்ததே இதன் கதையாகும்.  
1995 ஆம் ஆண்டில் அமிழ்ந்த ஆர்எம்எஸ் டைட்டானிக்கின் உண்மையான உடைந்த பகுதிகளைப் படம் எடுத்ததுடன், இந்தப் படத்தின் படப்பிடிப்புக்கள் தொடங்கின. இந்த உண்மைத் துன்பியல் கதையில் மக்களை ஊன்ற வைப்பதற்கு, ஒரு காதல் கதையை இயக்குநர் கேமரூன் உருவாக்கியிருந்தார். தற்காலக் காட்சிகள் அனைத்தும் *அக்கடமிக் ம்ஸ்டிஸ்லாவ் கெல்டிஷ்* (Akademik Mstislav Keldysh) என்னும் ரஷ்ய ஆய்வுக் கப்பலில் எடுக்கப்பட்டன. அமிழ்ந்த கப்பலின் மீளமைப்பு ஒன்று மெக்சிக்கோவில் உள்ள பிலேயாஸ் டி ரொசாரிட்டோ (Playas de Rosarito) என்னும் இடத்தில் கட்டப்பட்டது. கேமரூன், பல அளவுத்திட்ட மாதிரிகளையும், கணினியில் உருவாக்கப்பட்ட மாதிரியுருக்களையும் கப்பல் கடலுள் ஆழ்வதைக் காட்டுவதற்குப் பயன்படுத்தியுள்ளார். இத்திரைப்படமே அதுவரை எடுக்கப்பட்ட படங்களில் அதி கூடிய செலவு பிடித்த படம் ஆகும். இதற்கு நிதி வழங்கிய *பராமவுண்ட் பிக்சர்ஸ்* மற்றும் *20த் செஞ்சுரி ஃபோக்ஸ்* ஆகிய நிறுவனங்கள் சுமார் 200 மில்லியன் அமெரிக்க டாலர்களை இதற்காகச் செலவு செய்துள்ளன.
# டைட்டானிக் (திரைப்படம்)

## வெளியீடு

தொடக்கத்தில் 1997 ஆம் ஆண்டு ஜூலை 2 ஆம் தேதி வெளியிடத் திட்டமிடப்பட்டிருந்த இப்படம் தயாரிப்புக்குப் பிந்திய தாமதங்கள் காரணமாக அவ்வாண்டு டிசம்பர் 19 ஆம் தேதியே வெளியிட முடிந்தது. இத் தாமதம் அறிவிக்கப்பட்டபோது, இப்படம் தோல்வி அடையப் போவதாகப் பத்திரிகைகள் நம்பின. எனினும் எதிர்பார்ப்புகளுக்கு மாறாக விமர்சன அடிப்படையிலும், வணிக அடிப்படையிலும் படம் பெரு வெற்றி பெற்றது. மிகக் கூடிய 14 அக்கடமி விருதுகளுக்கு நியமனம் செய்யப்பட்ட இப் படம், சிறந்த படத்துக்கான விருது உட்பட 11 விருதுகளை வென்றது. அத்துடன் உலகளாவிய அளவில், இதுவரை இல்லாதபடி, 1.8 பில்லியன் அமெரிக்க டாலர்கள் ஈட்டிச் சாதனை நிகழ்த்தியது.
# டைட்டானிக் (திரைப்படம்)

## வகை

காதல்படம்
# டைட்டானிக் (திரைப்படம்)

## இதையும் காண்க

டைட்டானிக் (1943 திரைப்படம்)
# டைட்டானிக் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# த பியானிஸ்ட் (திரைப்படம்)

**த பியானிஸ்ட்** (The pianist) 2002 ஆம் ஆண்டு வெளிவந்த ஆங்கிலத் திரைப்படமாகும்.ரோமன் பொலான்ஸ்கி இயக்கத்தில் வெளிவந்த இத்திரைப்படத்தில் ஏட்ரியன் புரோடி, தோமஸ் கிரெட்ச்மன் மற்றும் பலர் நடித்திருந்தனர்.
# த பியானிஸ்ட் (திரைப்படம்)

## வகை

நாடகப்படம் / போர்ப்படம்
# த பியானிஸ்ட் (திரைப்படம்)

## விருதுகள்

### வென்ற விருதுகள்

- ஆஸ்கார் விருது சிறந்த நடிகர் - ஏட்ரியன் புரோடி
- ஆஸ்கார் விருது சிறந்த இயக்குநர் - ரோமன் போலான்ஸ்கி
- ஆஸ்கார் விருது சிறந்த திரைக்கதை - ரொனால்ட் ஹர்வுட்
- BAFTA விருது சிறந்த திரைப்படம்
- BAFTA விருது சிறந்த இயக்குநர் - ரோமன் போலான்ஸ்கி
- César விருது சிறந்த நடிகர்
- César விருது சிறந்த இயக்குநர்
- César விருது சிறந்த திரைப்படம்
- தங்கப்பனை விருது
# த பியானிஸ்ட் (திரைப்படம்)

## விருதுகள்

### ஆஸ்கார் விருது

- சிறந்த ஒளிப்பதிவு - பவெல் எடெல்மன்
- சிறந்த உடையலங்காரம் - அன்னா பி.செப்பெர்ட்
- சிறந்த படத்தொகுப்பு - ஹெர்வெ டி லுஸெ
- சிறந்த திரைப்படம்
# த பியானிஸ்ட் (திரைப்படம்)

## விருதுகள்

### BAFTA விருது

- சிறந்த ஒளிப்பதிவு - பவெல் எடெல்மன்
- சிறந்த நடிகர் - ஏட்ரியன் புரோடி
- சிறந்த திரைக்கதை - ரொனால்ட் ஹார்வுட்
- சிறந்த ஒலிப்பதிவு - Jean-Marie Blondel, Dean Humphreys, Gérard Hardy
- சிறந்த கேமரா
# த பியானிஸ்ட் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
- அதிகாரப்பூர்வத் தளம்
# ஃபயர் (திரைப்படம்)

**ஃபயர்** (*Fire*) 1996 ஆம் ஆண்டு வெளிவந்த திரைப்படமாகும். தீபா மேத்தா இயக்கத்தில் வெளிவந்த இத்திரைப்படத்தில் நந்திதா தாஸ், ஷபனா ஆஸ்மி மற்றும் ப்ரும் நடித்திருந்தனர்.
# ஃபயர் (திரைப்படம்)

## வகை

சுதந்திரப்படம் / ஓரினச்சேர்க்கைப்படம்
# ஃபயர் (திரைப்படம்)

## துணுக்குகள்

- இத்திரைப்படம் வெளியிடப்பட்ட நாளில் இந்து சமய அடிப்படைவாதிகளினால் திரையிடப்பட்ட திரையரங்குகள் மீது தாக்குதல்கள் நடத்தப்பட்டது.
- இந்தியாவில் இத்திரைப்படம் தற்காலிகமாகத் தடை செய்யப்பட்டது.
# ஜன ஆரான்ய

***ஜன ஆரான்ய*** *(The Middleman)* (1976) ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் பிரதீப் முகெர்ஜீ,சத்ய பானெர்ஜீ மற்றும் பலர் நடித்திருந்தனர்.
# ஜன ஆரான்ய

## விருதுகள்

**1976 தேசிய திரைப்பட விருது (இந்தியா)**
- வென்ற விருது - தங்க தாமரை விருது - சிறந்த இயக்குநர் - சத்யஜித் ராய்
# ஜொய் பாபா ஃபெலுநாத்

***ஜொய் பாபா ஃபெலுநாத்*** (The Elephant God) 1978 ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ,சந்தோஷ் டத்தா மற்றும் பலர் நடித்திருந்தனர்.
# ஜொய் பாபா ஃபெலுநாத்

## துணுக்குகள்

- ஃபெலுடா என்ற நாவலினை மையமாக வைத்து இத்திரைப்படம் எடுக்கப்பட்டது.
# ஜொய் பாபா ஃபெலுநாத்

## வெளியிணைப்புகள்

- சத்யஜித் ராயின் அதிகாரப்பூர்வத் தளத்தில்
# சாத்கதி

***சாத்கதி*** (The Deliverance) 1981 ஆம் ஆண்டு தொலைக்காட்சியில் வெளியிடப்பட்ட திரைப்படமகும். சத்யஜித் ராய் இயக்கத்தில் வெளிவந்த இத்தொலைக்காட்சித் திரைப்படத்தில் ஓம் பூரி,ஸ்மிதா பட்டில் மற்றும் பலர் நடித்திருந்தனர்.
# சாத்கதி

## வெளியிணைப்புகள்

- சர்வதேச திரைப்படத் தரவுத் தளத்தில்
- சத்யஜித் ராயின் அதிகாரப்பூர்வத் தளத்தில்
# காரே பைரே

***காரே பைரே*** (*The Home and the World*) 1984 ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ,விக்டர் பானெர்ஜீ மற்றும் பலர் நடித்திருந்தனர்.
# காரே பைரே

## வெளியிணைப்புகள்

- சத்யஜித் ராயின் அதிகாரப்பூர்வத் தளத்தில்
# சுகுமார் ராய்

**சுகுமார் ராய் ( Sukumar Ray )** ;(பிறப்பு:1887 அக்டோபர் 30 -இறப்பு: 1923 செப்டம்பர் 10) இவர் ஒரு பெங்காலி கவிஞரும், கதை எழுத்தாளரும், நாடக ஆசிரியரும் மற்றும் இவர் இந்தியத் துணைக் கண்டத்தின் பத்திரிகை ஆசிரியரும் ஆவார். குழந்தைகளுக்காக இவர் எழுதிய எழுத்துக்களுக்காக முக்கியமாக நினைவுகூரப்படுகிறார். இவரது தந்தை உபேந்திரகிஷோர் ராய் குழந்தைகள் கதை எழுத்தாளர் ஆவார். இந்திய திரைப்படத் தயாரிப்பாளர் சத்யஜித் ராய் இவரது மகனாவார். இந்திய திரைப்படத் தயாரிப்பாளர் சந்தீப் ராய் இவரது பேரனாவார். இவரது படைப்புகளான அபோல் தபோல் (கிபெரிஷ்),புதினமான ஆஜாபாராலா, சிறுகதைத் தொகுப்பு பக்லா தாஷு (கிரேஸி டாஷு) மற்றும் சாலச்சிட்டாச்சஞ்சரி போன்றவை ஆலிசின் அற்புத உலகம் என்ற படைப்பிற்கு ஒத்ததாக கருதப்படுகின்றன. இவர் இறந்து 80 ஆண்டுகளுக்கு மேலாகியும், பெங்காலி இலக்கியத்தில் குழந்தைகள் எழுத்தாளர்களில் மிகவும் பிரபலமானவர்களில் ஒருவராக ராய் இருக்கிறார்.
# சுகுமார் ராய்

## ஆரம்ப ஆண்டுகளில்

சுகுமார் ராய் 1887 அக்டோபர் 30 அன்று பிரிட்டிசு இந்தியாவின் கொல்கத்தாவில் (இன்றைய மேற்கு வங்காளம் ) ஒரு பிரம்மோ குடும்பத்தில் பிறந்தார். இவரது குடும்பம் கிழக்கு வங்காளத்தின் மைமென்சிங் பிரிவின் மசூவா கிராமம் மற்றும் பிரிட்டிசு இந்தியாவில் அசாமில், (தற்போது வங்காள தேசம்) இருந்தது. இரவீந்திரநாத் தாகூரின் நெருங்கிய நண்பரான சுகுமாரின் தந்தை உபேந்திரகிஷோர் ராய் பிரபல வங்காள எழுத்தாளரும், ஓவியரும், வயலின் வாசிப்பாளரும் மற்றும் இசையமைப்பாளரும், தொழில்நுட்பவியலாளரும், தொழில் முறை வானியலாளர் மற்றும் தொழில்முனைவோரும் ஆவார். சுகுமாரின் தாய் பிதுமுகி தேவி துவாரகநாத் கங்குலிஎன்பவரின் மகளாவார்.  
வங்காள மறுமலர்ச்சியின் உச்சம் என்று அழைக்கப்படும் சகாப்தத்தில் பிறந்த இவர், தனது இலக்கிய திறமைகளை வளர்த்த சூழலில் வளர்ந்தார். ஜகதீஷ் சந்திரபோஸ், பிரபுல்லா சந்திர ராய், அதுல் பிரசாத் சென் போன்றவர்களும் இவரது குடும்ப நண்பர்களாக இருந்தனர். தனது தந்தையைப் போலவே, இவரும் இரவீந்திரநாத் தாகூருடன் நெருங்கிய தொடர்பு கொண்டிருந்தார்.
# சுகுமார் ராய்

## கல்வி மற்றும் தொழில்

1906 ஆம் ஆண்டில், ராய் கொல்கத்தா மாநிலக் கல்லூரியில் இயற்பியல் மற்றும் வேதியியலில் இரட்டை பட்டங்களை பெற்றார். பின்னர் கொல்கத்தா பல்கலைக்கழகத்துடன் இணைந்தது. அதற்கு முன்பு இவர் சிட்டி கல்லூரி பள்ளியில் படித்தார். சூர்யா சென் வீதி தனது வகுப்பு தோழருடன், பிரபலமான வேடிக்கையான கதாபாத்திரமான "பக்லா தாஷு" இவரது பல கதைகளில் தோன்றினார். இங்கிலாந்தில் லண்டனில் உள்ள கல்லச்சுக்கலை பள்ளியில் புகைப்படம் எடுத்தல் மற்றும் அச்சிடும் தொழில்நுட்பத்தில் பயிற்சி பெற்றார். மேலும், இந்தியாவில் புகைப்படம் எடுத்தல் மற்றும் கல்லச்சுக்கலை ஆகியவற்றின் முன்னோடியாக இருந்தார். இங்கிலாந்தில் இருந்தபோது, தாகூர் நோபல் பரிசை வெல்வதற்கு முன்பு இரவீந்திரநாத்தின் பாடல்கள் பற்றியும் சொற்பொழிவுகளை நிகழ்த்தினார். இதற்கிடையில், சுகுமார் ஒரு எடுத்து காட்டுக்கு படங்கள் வரைபவராக பாராட்டுகளைப் பெற்றார். ஒரு தொழில்நுட்பவியலாளராக, அவர் ஹால்ஃபோன் தடுப்பு தயாரிப்பின் புதிய முறைகளையும் உருவாக்கினார். மேலும் இது குறித்த தொழில்நுட்ப கட்டுரைகள் இங்கிலாந்தில் உள்ள பத்திரிகைகளில் வெளியிடப்பட்டன. பென்ரோஸ் என்ற இதழ் ராய் எழுதிய இரண்டு கட்டுரைகளை வெளியிட்டது. ஐக்கிய இராச்சியத்தில் இருந்தபோது இவர் 1912 இல் ராயல் புகைப்படகலைஞர்கள் அமைப்பில் சேர்ந்தார். அதில் தான் இறக்கும் வரை உறுப்பினராக இருந்தார். 1922 இல் தனது பெல்லோஷிப்பையும் பெற்றார்.  
இவரது தந்தை உபேந்திரகிஷோர் *யு. ராய் அண்ட் சன்ஸ்* என்ற வெளியீட்டு நிறுவனத்தைத் தொடங்கினார். இது சுகுமார் மற்றும் சுபினே ஆகியோருக்கு உதவியது. அச்சிடும் தொழில்நுட்பத்தைக் கற்றுக்கொள்ள சுகுமார் இங்கிலாந்து சென்றபோது, உபேந்திரகிஷோர் நிலம் வாங்கி ஒரு கட்டிடம் கட்டினார். உயர்தர தொழில்நுட்பத்துடன் அச்சிடுவதற்கான வசதிகளுடன் ஒரு அச்சகத்தை அமைத்தார். 1913 மே மாதம் அவர் *சந்தேஷ்* என்ற குழந்தைகள் பத்திரிகையைத் தொடங்கினார். சுகுமார் இங்கிலாந்திலிருந்து திரும்பியவுடனேயே இவரது எழுத்துக்களும் ஓவியங்களும் சந்தேஷில் வெளிவரத் தொடங்கின. 1915 திசம்பர் 20 அன்று உபேந்திரகிஷோர் இறந்த பிறகு, சுகுமார் அச்சிடுதல் மற்றும் வெளியீட்டுத் தொழில்களையும் *சந்தேஷையும்* சுமார் எட்டு ஆண்டுகள் நடத்தினார். இவரது தம்பி சுபினாய் இவருக்கு உதவினார். மேலும் பல உறவினர்கள் "சந்தேஷ்" பத்திரிக்கைக்காக எழுதினர்.  
சுகுமார் ரே "திங்கள் விடுதி" இன் ஒருங்கிணைப்பாளர் என்றும் அழைக்கப்பட்டார். ராய் இல்லத்தில் வாரந்தோறும் ஒத்த எண்ணம் கொண்ட மக்கள் கூட்டம், அங்கு உறுப்பினர்கள் உலகத்தைப் பற்றி தங்கள் கருத்துக்களை பெருமளவில் வெளிப்படுத்த சுதந்திரமாக இருந்தனர். "திங்கள் விடுதி" தொடர்பான விஷயங்கள், முதன்மையாக வருகையை கோருதல், முக்கியமான கூட்டங்களை அறிவித்தல் போன்ற விஷயங்கள் தொடர்பாக சுகுமார் ராய் பல கவிதைகள் எழுதினார்.  
சுகுமார் ராய் பிரம்ம சமாஜத்தில் சீர்திருத்தவாத பிரிவின் தலைவராகவும் இருந்தார். சுகுமார் ராய் "அதிதர் கதா" என்ற ஒரு (பெங்காலி: অতীতের wrote) ஒரு நீண்ட கவிதையை எழுதினார். இது பிரம்ம சமாஜத்தின் வரலாற்றின் பிரபலமான விளக்கக்காட்சியாகும் - இது பிரம்ம சமாஜத்தின் பகுத்தறிவை குழந்தைகளுக்கு அறிமுகப்படுத்த ஒரு சிறிய கையேடாக வெளியிடப்பட்டது. தனது காலத்தின் மிகவும் பிரபலமான பிரம்மாவான இரவீந்திரநாத் தாகூரை சமாஜத்தின் தலைவராக அழைத்து வரவும் சுகுமார் பிரச்சாரம் செய்தார்.  
சுகுமார் திசம்பர் 13, 1919 அன்று காளி நாராயண் குப்தாவின் ( அதுல் பிரசாத் செனின் தாய்வழி தந்தை) பேத்தி சுப்ரபா தாஸை மணந்தார். இதனால் சுகுமாருக்கும் அதுல் பிரசாத்துக்கும் இடையே ஒரு குடும்ப உறவு உருவானது.
# சுகுமார் ராய்

## இலக்கியத்தில் பங்களிப்பு

<gallery
படிமம்:Kumropatash.gif|அபோல் தபோலில் கும்ரோபதாஷ்
படிமம்:Dashurkirti.gif|தாஷூர் கீர்த்தி
படிமம்:Hukumukho hangla.PNG|ஹுகோ முகோ ஹங்லா
படிமம்:Buro1.PNG|காத் புரோ
படிமம்:Abujh1.jpg|அபுஜ்
படிமம்:Nbtjk.gif|அரசன்
படிமம்:Hajabarala4.gif| ஹாஜாபராலாவில் ஹிஜிபிஜ்பிஜ்
படிமம்:Hajabarala6.gif| ஹாஜாபராலாவில் *நயாரா*
படிமம்:Hajabarala3.gif| ஹாஜாபராலாவில் *உடோ*
படிமம்:Hajabarala7.gif| ஹாஜாபராலாவில் அரசசபை
படிமம்:Hajabarala2.gif| ஹஜாபாராலாவில் சிறீ ககேஸ்வர் *குச்சுச்சே *'
படிமம்:Hajabarala1.gif| *ஹஜாபராலாவில்* உள்ள கதவு
</gallery>
# சுகுமார் ராய்

## இறப்பு

லெஷ்மேனியாசிஸ் என்ற நோய் தொற்று காரணமாக கடுமையான காய்ச்சல் ஏற்பட்டு சிகிச்சை ஏதுமில்லாததால் சுகுமார் ராய் கொல்கத்தாவில் உள்ள தனது கார்ப்பர் இல்லத்தில் 1923 செப்டம்பர் 10 அன்று அன்று தனது 35ஆவது வயதில் இறந்தார். இவரது மகன் சத்யஜித் ராய் பின்னர் தனது மரணத்திற்கு 5 ஆண்டுகளுக்கு முன்பு 1987 இல் சுகுமார் ராய் குறித்த ஆவணப்படத்தை படமாக்கினார்.
# ஃபிஸா

***ஃபிஸா*** 2000 ஆம் ஆண்டு வெளிவந்த ஹிந்தித் திரைப்படமாகும்.காலிட் முகமெட் இயக்கத்தில் வெளிவந்த இத்திரைப்படத்தில் ஹ்ரித்திக் ரோஷன்,கரிஷ்மா கபூர்,ஜெயா பாதுரி மற்றும் பலர் நடித்திருந்தனர்.
# ஃபிஸா

## 2000 ஃபிலிம்பேர் விருது

### வென்ற விருதுகள்

- சிறந்த நடிகை - கரிஷ்மா கபூர்
- சிறந்த துணை நடிகை - ஜெயா பச்சன்
# ஃபிஸா

## 2000 ஃபிலிம்பேர் விருது

### பரிந்துரைக்கப்பட்ட விருதுகள்

- சிறந்த நடிகர் - ஹ்ரித்திக் ரோஷன்
- சிறந்த ஒளிப்பதிவு - சந்தோஷ் சிவன்
- சிறந்த ஆண் பாடகர் - சோனு நிகாம் for "Tu Hawa Hai"
- சிறந்த பெண் பாடகர் - சுனிதி சௌகான் "Mehboob Mere"
- சிறந்த இசையமைப்பாளர் - அனு மாலிக்
- சிறந்த பாடலாசிரியர் - கல்சார் "Aaja Mahi"
# ஃபிஸா

## வெளியிணைப்புகள்

- சர்வதேச திரைப்படத் தரவு தளத்தில்
# அசோகா (திரைப்படம்)

***அசோகா*** 2001 ஆம் ஆண்டு வெளிவந்த இந்தி மொழித் திரைப்படமாகும். சந்தோஷ் சிவன் இயக்கத்தில் வெளிவந்த இத்திரைப்படத்தில் ஷாருக்கான், ஜூஹி சௌவ்லா, அஜித் குமார் மற்றும் பலரும் நடித்திருந்தனர்.
# அசோகா (திரைப்படம்)

## வகை

வரலாற்றுப்படம் / நாடகப்படம்
# அசோகா (திரைப்படம்)

## விருதுகள்

- **வென்ற விருதுகள்**
- 2002 ஜபா விருது
- சிறந்த ஒளிப்பதிவு - சந்தோஷ் சிவன்
- 2002 பிலிம்பேர் விருது
- சிறந்த ஒளிப்பதிவு - சந்தோஷ் சிவன்
# அசோகா (திரைப்படம்)

## துணுக்குகள்

- அசோகன் சக்கரவர்த்தியின் வரலாற்றின் பின்னணியில் வெளிவந்தது இத்திரைப்படம்.
# அசோகா (திரைப்படம்)

## வெளியிணைப்புகள்

- சர்வதேச திரைப்படத் தரவு தளத்தில்
# தால் (திரைப்படம்)

**தால்** (இந்தி: ताल, உருது: تال) 1999 ஆம் ஆண்டு வெளிவந்த இந்தித் திரைப்படமாகும். சுபாஷ்காய் இயக்கத்தில் வெளிவந்த இத்திரைப்படத்தில் ஐஸ்வர்யா ராய், அணில் கபூர், அக்ஷய் கண்ணா மற்றும் பலரும் நடித்திருந்தனர்.
# தால் (திரைப்படம்)

## வகை

காதல்படம்
# தால் (திரைப்படம்)

## துணுக்குகள்

- திரைப்படத்தின் தமிழ்ப் பதிப்பில் ஐஸ்வர்யா ராய் இற்கு பின்னணி குரல் கலைஞர் சவிதா குரல் கொடுத்திருப்பார்.
# தால் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# இசுபேசு யாம்

**இசுபேசு யாம்** 1996 ஆம் ஆண்டு வெளிவந்த ஆங்கிலத் திரைப்படமாகும்.ஜோ பிட்கா இயக்கத்தில் வெளிவந்த இத்திரைப்படத்தில் மைக்கேல் ஜோர்டன்,வேன் நைட் மற்றும் பலர் நடித்திருந்தனர்.
# இசுபேசு யாம்

## வகை

இயக்கமூட்டியபடம் / சிறுவர்படம்
# இசுபேசு யாம்

## வெளியிணைப்புகள்

- ஸ்பேஸ் ஜாம்
- அதிகாரப்பூர்வத் தளம்
# அஷானி சங்கத்

***அஷானி சங்கத்*** (வங்காள மொழி: ***অশনি সংকেত***, ஆங்கிலம் title: ***Distant Thunder***) 1973 ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ,போபிதா மற்றும் பலர் நடித்திருந்தனர்.
# அஷானி சங்கத்

## வெளியிணைப்புகள்

- சர்வதேச திரைப்பட தரவுத் தளத்தில்
- சத்யஜித் ராயின் அதிகாரப்பூர்வத் தளத்தில்
# சோனார் கெல்லா

***சோனார் கெல்லா*** (வங்காள மொழி: সোনার কেল্লা), (The Golden Fortress) 1974 ஆம் ஆண்டு வெளிவந்த வங்காள மொழித் திரைப்படமாகும்.சத்யஜித் ராய் இயக்கத்தில் வெளிவந்த இத்திரைப்படத்தில் சௌமித்ர சாட்டெர்ஜீ,சந்தோஷ் டத்தா மற்றும் பலர் நடித்திருந்தனர்.
# சோனார் கெல்லா

## வெளியிணைப்புகள்

- சத்யஜித் ராயின் அதிகாரப்பூர்வத் தளத்தில்
- சர்வதேச திரைப்படத் தரவுத் தளத்தில்
# சீமபத்தா

***சீமபத்தா*** (, ) 1971 ஆம் ஆண்டு வெளிவந்த வங்காள மொழித் திரைப்படமாகும். சத்யஜித் ராய் இயக்கத்தில் வெளிவந்த இத்திரைப்படத்தில் பருண் சந்தா, ஹரிந்திரநாத் சட்டோபாத்யாய, ஷர்மிளா தாகூர்,மற்றும் பலர் நடித்துள்ளனர்.
# சீமபத்தா

## விருதுகள்

- 1972: இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது. - சத்யஜித் ராய்
# சீமபத்தா

## வெளியிணைப்புகள்

- சத்யஜித் ராயின் அதிகாரப்பூர்வத் தளத்தில்
# பராசக்தி (1952 திரைப்படம்)

***பராசக்தி*** (*Parasakthi*) 1952 ஆம் ஆண்டு வெளிவந்த தமிழ்த் திரைப்படமாகும். மு. கருணாநிதி வசனம் எழுத, கிருஷ்ணன்-பஞ்சு ஆகியோர் இயக்கிய இத்திரைப்படத்தில் சிவாஜி கணேசன், பண்டரி பாய், எஸ். எஸ். ராஜேந்திரன், எஸ். வி. சகஸ்ரநாமம், ஸ்ரீரஞ்சனி மற்றும் பலரும் நடித்திருந்தனர். பிற்காலத்தில் தமிழ்நாட்டில் மிகவும் புகழ் பெற்ற நடிகராக விளங்கிய எஸ். எஸ். ராஜேந்திரனை, சிவாஜி கணேசனை திரையுலகுக்கு அறிமுகப்படுத்திய படம் இது. பராசக்தி படத்தின் தயாரிப்பாளர்கள் எ. வி. மெய்யப்பன் மற்றும் பி. எ. பெருமாள் அவர்கள். இப்படம் இதே பெயரிலான பாவலர் பாலசுந்தரத்தின் நாடகத்தை அடிப்படையாகக் கொண்டது. பராசக்தி இரண்டாம் உலகப் போரின்போது ஒரு தமிழ் குடும்பத்தைச் சேர்ந்தவர்களுக்கு நேர்ந்த அவலங்களை விவரிக்கிறது.  
கோவை சென்ட்ரல் ஸ்டுடியோஸ் முதலில் பராசக்தி மற்றும் டி. எஸ். நடராஜனின் என் தங்கை ஆகிய நாடகங்களை அடிப்படையாகக் கொண்டு ஒரே திரைப்படத்தை உருவாக்கத் திட்டமிட்டது; ஆனால், நடராஜன் எதிர்ப்பு தெரிவித்ததையடுத்து அந்த திட்டம் கைவிடப்பட்டது. பராசக்தி படத்தின் உரிமையை ஏ. வி. மெய்யப்பன் ஆதரவுடன் நேஷனல் பிக்சர்சின் பி. ஏ. பெருமாள் வாங்கினார். படத்திற்கு ஆர். சுதர்சனம் இசையமைக்க, ஒளிப்பதிவை எஸ். மாருதி ராவ் மேற்கொண்டார், மேலும் "பஞ்சாபி" என்ற பெயரில் பஞ்சு படத்தொகுப்பு செய்தார். 1950 ஆம் ஆண்டின் நடுப்பகுதியில் படப்பிடிப்பு தொடங்கியது, ஆனால் படத்தை முடிக்க இரண்டு ஆண்டுகளுக்கு மேல் ஆனது.  
பராசக்தி 17 அக்டோபர் 1952 அன்று தீபாவளி பண்டிகையின் போது வெளியிடப்பட்டது. மேலும் படத்தில் பிராமணர்கள் மற்றும் இந்து பழக்கவழக்கங்கள் மற்றும் நடைமுறைகளை எதிர்மறையாக சித்தரித்ததால் சர்ச்சைகளை எதிர்கொண்டது. அப்போதைய ஆளும் மாநில அரசு உட்பட சில சமூகப்பிரிவினர் படத்தைத் தடை செய்யக் கோரினர். இந்த எதிர்ப்புகள் இருந்தபோதிலும், படம் உரையாடல் மற்றும் நடிகர்களின் நடிப்பிற்காக பாராட்டப்பட்டது. 175 நாட்களுக்கு மேல் திரையரங்குகளில் ஓடி வணிக ரீதியாக வெற்றி பெற்றது. பராசக்தி தமிழ்த் திரையுலகில் வழிபாட்டு அந்தஸ்தைப் பெற்றது. மேலும் பிற்கால தமிழ் படங்களுக்கு உரையாடல் மற்றும் நடிப்பு ஆகியவற்றில் ஒரு புதுப்பாங்குக் காட்டியாக மாறியது.
# பராசக்தி (1952 திரைப்படம்)

## திரைக்கதை சுருக்கம்

தாயை இழந்து தந்தையுடன் மதுரையில் வாழ்ந்து வரும் கல்யாணிக்கு மூன்று அண்ணன்கள். அண்ணன்கள் அனைவரும் பர்மா எனப்பட்ட மியான்மரில் வணிகம் செய்து வந்தனர். 1940களில் மூண்ட உலகப் போர் சூழலில் தங்கைக்கு கல்யாணம் நிச்சயிக்கப்படுகிறது. போரினால், கதையின் நாயகனான கல்யாணியின் கடைசி அண்ணன் குணசேகரனுக்கு மட்டும் கப்பலில் பயணச்சீட்டு கிடைக்கப்பெற்று, அன்றைய மதராசான சென்னைக்கு வருகிறான். சென்னையில் தான் கொண்டு வந்த அனைத்தும் ஒரு வஞ்சகியின் சூழ்ச்சியினால் இழந்து, மதுரைக்கும் செல்ல வழியின்றி, பசியினால் சமூக அவலங்களைச் சந்திக்கிறான். இவ்வேளையில் கல்யாணம் நிறைவுற்று, பின் மகிழ்வாய் குழந்தை பெற்ற அன்றே விபத்தால் கணவனும் பாலகன் பிறந்த நன்நிகழ்வைக் கூற வந்தபோது விபத்தை நேரில் கண்டு அதிர்ச்சியில் தந்தையும் இறக்க, கடன் பொருட்டு வீடும் இழந்து, கைம்பெண்கள் சந்தித்தத் துயரத்தை கல்யாணி எதிர்கொள்கிறாள். பின் என்ன நிகழ்கிறது என்பது மீதி கதை.
# பராசக்தி (1952 திரைப்படம்)

## நடிப்பு

;நடிகர்கள்
- குணசேகரனாக சிவாஜி கணேசன்
- சந்திரசேகரனாக எஸ். வி. சகஸ்ரநாமம்
- ஞானசேகரனாக எஸ். எஸ். ராஜேந்திரன்
- மாணிக்கம் பிள்ளையாக துரைசாமி
- வேணுவாக டி. கே. இராமச்சந்திரன்
- வெள்ளைசாமியாக கே. எம். நம்பிராஜன்
- தங்கப்பனாக வெங்கடராமன்
- நாராண பிள்ளையாக வி. கே. ராமசாமி
- *பூசாரி*யாக கே. பி. காமாட்சி
- குப்பனாக எம். என். கிருஷ்ணன்
- வேலைகாகாரனாக சக்திவேல்
- தம்பிதுரையாக டி. வி. நாராயணசாமி
- தமிழ்ப் பண்டிதராக வி. கே. கார்த்திகேயன்
- மேடைப் பேச்சாளராக டி. வி. நாராயணசாமி  
;நடிகைகள்
- கல்யாணியாக ஸ்ரீரஞ்சனி
- விமளாவாக பண்டரிபாய்
- சரசுவதியாக சுசீலா
- ஜாலியாக கண்ணம்மா
- பழம் விற்பவராக அங்கமுத்து
- காந்தாவாக டி. பி. முத்துலட்சுமி
- பார்வியாக ஏ. எஸ். ஜெயா
;நடனமாதுகள்
- குமாரி கமலா
- டி. டி. குசலகுமாரி  
கூடுதலாக, கண்ணதாசன் ஒரு நீதிபதியாக அங்கீகரிக்கப்படாத வேடத்தில் நடித்துள்ளார்.
# பராசக்தி (1952 திரைப்படம்)

## இசைத்தட்டு

*பராசக்தி* திரைப்படத்திற்கு ஆர். சுதர்சனம் இசையமைத்தார். பாடல்வரிகளை பாரதிதாசன், சுப்பிரமணிய பாரதி, மு. கருணாநிதி, அண்ணல் தங்கோ, உடுமலை நாராயண கவி, கே. பி. காமாட்சிசுந்தரம் ஆகியோர் எழுதியுள்ளனர். பின்னணி இசையை சென்னையைச் சார்ந்த சரஸ்வதி ஸ்டோர்ஸ் ஆர்க்கெஸ்ட்ரா அமைத்தது. திரைப்படத்தில் இசையைவிட உரையாடல்களுக்கு அதிக முக்கியத்துவம் வழங்கப்பட்டது. எனவே, உரையாடல்கள் தனியாக ஒலிப்பேழை வெளியிடப்பட்டது. *பராசக்தி* படத்தின் சில பாடல்கள் இந்தி, பாக்கித்தானிய உருதுப் படங்களின் பாடல்களை அடிப்படையாகக் கொண்டவை: ஒன்று *அகேலி* (1952) படத்திலிருந்து மறுஉருவாக்கம் செய்யப்பட்டதாகும்,, "பூமாலை" என்ற பாடல் *துப்பட்டா* (1952) படத்தின் "சன்வாரியா, தோகே கொய் புக்காரே" பாடலை மறுஉருவாக்கம் செய்ததாகும், "இல் வாழ்வினிலே" என்பது *சுனேரே தின்* (1949) படத்தின் "Maine Dekhi Jag Ki Reet" பாடலை அடிப்படையாகக் கொண்டது, "புதுப் பெண்ணின்" என்பது *பட்டாங்கா* (1949) படத்தில் பர்மியப் பெண்மணி இடம்பெறும் பாடலை அடிப்படையாகக் கொண்டது, மேலும் ஒன்று *பாபுல்* (1950) படத்தின் "Milte Hi Ankhen Dil Hua" பாடலை அடிப்படையாகக் கொண்டது. "ஓ ரசிக்கும் சீமானே" பாடல், *பெரியார்* (2007) படத்தின் "இடை தழுவிக்கொள்ள" பாடலுக்கு ஈர்ப்பாகத் திகழ்ந்தது. 2010 இல் வெளியான *ரசிக்கும் சீமானே* திரைப்படம் அதன் தலைப்பை இந்தப் பாடலிலிருந்து எடுத்துக் கொண்டது; மேலும் அசல் பாடல் 2010 படத்திற்காக மறுகலவை செய்யப்பட்டது. "கா கா கா" பாடலில் "*காக்கை அண்ணாவே நீங்கள் அழகான வாயால் பண்ணாகப் பாடுறீங்க*" என்ற வரியில் 'அண்ணாவே' என்ற குறிப்பு இடம்பெற்றுள்ளது, இதன் பொருள் "காக்கை அண்ணா, உங்கள் அழகான வாயால் நீங்கள் இனிமையாகப் பாடுகிறீர்கள்" என்பதாகும். இந்த வரிகளை நாராயண கவி எழுதியுள்ளார். *பராசக்தி* படத்தின் பாடல்களை மறுகலைவை செய்து உருவாக்கிய பாடல் தொகுப்பு, மு. கருணாநிதியின் 86வது பிறந்தநாளை முன்னிட்டு 2009 சூன் 3 அன்று வெளியிடப்பட்டது.  
| எண் | பாடல் | பாடியவர்கள் | பாடலாசிரியர் | நீளம் |
| --- | --- | --- | --- | --- |
| 1. | தேசம் ஞானம் கல்வி | சி. எஸ். ஜெயராமன் | உடுமலை நாராயண கவி | 3:26 |
| 2. | கா கா கா | சி. எஸ். ஜெயராமன் | உடுமலை நாராயண கவி | 3:00 |
| 3. | நெஞ்சு பொறுக்கு தில்லையே | சி. எஸ். ஜெயராமன் | சுப்பிரமணிய பாரதி | 4:50 |
| 4. | இல் வாழ்வினிலே | டி. எஸ். பகவதி, எம். ஹெச். ஹுசைன் | பாரதிதாசன் | 2:07 |
| 5. | புது பெண்ணின் மனதை | எம். எஸ். ராஜேஸ்வரி | கே. பி. காமாட்சிசுந்தரம் | 4:23 |
| 6. | ஓ ரசிக்கும் சீமானே | எம். எஸ். ராஜேஸ்வரி | கே. பி. காமாட்சிசுந்தரம் | 1:44 |
| 7. | எல்லோரும் வாழ வேண்டும் | டி. எஸ். பகவதி, எம். எஸ். ராஜேஸ்வரி | அண்ணல் தங்கோ | 1:35 |
| 8. | கொஞ்சு மொழி சொல்லும் | டி. எஸ். பகவதி | கே. பி. காமாட்சிசுந்தரம் | 3:03 |
| 9. | பூமாலை | டி. எஸ். பகவதி | மு. கருணாநிதி | 3:01 |
| 10. | பொருளே இல்லார்க்கு | டி. எஸ். பகவதி | கே. பி. காமாட்சிசுந்தரம் | 3:37 |
| 11. | வாழ்க வாழ்கவே | எம். எல். வசந்தகுமாரி | பாரதிதாசன் | 5:00 |
| மொத்த நீளம் = 35:46 | } |  |  |  |
# பராசக்தி (1952 திரைப்படம்)

## வகை

நாடகப்படம்
# விக்கிப்பீடியா:ஆண்டு நிறைவுகள்/திசம்பர் 11

**திசம்பர் 11**: பன்னாட்டு மலை நாள்
- 1688 &ndash; மாண்புமிகு புரட்சி: இங்கிலாந்தின் இரண்டாம் யேம்சு, பிரான்சுக்குத் தப்பியோட முயன்ற போது, இங்கிலாந்துப் பேரரசின் இலச்சினையை தேம்சு ஆற்றில் எறிந்து விட்டுச் சென்றார்.
- 1792 &ndash; பிரெஞ்சுப் புரட்சி: பிரான்சின் பதினாறாம் லூயி தேசத்துரோகக் குற்றச்சாட்டுகளுக்காக விசாரணைக்குட்படுத்தப்பட்டார்.
- 1907 &ndash; நியூசிலாந்தின் நாடாளுமன்றக் கட்டடம் முற்றாகத் தீக்கிரையானது.
- 1946 &ndash; **ஐக்கிய நாடுகளின் சிறுவர் நிதியம்** (சின்னம் படத்தில்) அமைக்கப்பட்டது.
- 1964 &ndash; சே குவேரா ஐக்கிய நாடுகள் பொதுச் சபையில் உரையாற்றினார். இவர் உரையாற்றிக் கொண்டிருந்தபோது ஐநா கட்டடத்தின் மீது குண்டுத் தாக்குதல் இடம்பெற்றது.
- 1972 &ndash; *அப்பல்லோ 17* நிலாவில் இறங்கியது. இதுவே நிலாவில் இறங்கிய ஆறாவதும், கடைசியுமான அப்பல்லோ திட்டம் ஆகும்.
- 1981 &ndash; எல் சல்வடோரில் இராணுவத்தினர் உள்நாட்டுப் போரின் ஒரு கட்டமாக கிட்டத்தட்ட 900 பொதுமக்களை கொன்றனர்.
**மிரோன் வின்சுலோ** (பி.&nbsp;1789) **சுப்பிரமணிய பாரதியார்** (பி.&nbsp;1882) **ம. ச. சுப்புலட்சுமி** (இ.&nbsp;2004)
# பிராகிருதம்

நூலின் பகுதி]]  
**பிராகிருதம்** அல்லது **பாகதம்** (பாளி: प्राकृतं ) என்பது பழங்காலத்தில் வட இந்தியத் துணைக்கண்டத்தில் பேசப்பட்டு வந்த சில மொழிகளையும், அதன் வழக்குகளையும் குறிக்கின்றது. எனவே பிராகிருதம் என்பது ஒரு மொழி அல்ல. ஒரு மொழிக்குடும்பத்தை குறிக்கின்றது. சமசுகிருதத்தை சங்கதம் என்றும், பிராகிருதத்தை பாகதம் என்றும், அவப்பிரஞ்சனம் **வடமொழி** என்றும் பண்டைய தமிழர் அழைப்பர். இந்தோ ஆரிய மொழிக்குடும்பத்தைச் சேர்ந்ததாக கருதப்படுகிறது. பிராகிருத மொழிகள் பெரும்பாலும் அடித்தட்டு மக்களால் பேசப்பட்டு வந்தது. பிராகிருதத்தை அரசர்கள் போற்றி வந்தாலும், சங்கத, பாகத இலக்கண மொழியாளர்கள் அதை வடமொழிக்கு புறம்பாகவே கருதினர். பல்வேறு பிராகிருத மொழிகள் பலதரப்பட்ட மக்களால் அவப்பிரஞ்சனம் பேசப்பட்டு வந்தன.  
பிராகிருத மொழிகள் இந்தியாவில் கி.மு 6ஆம் நூற்றாண்டிலிருந்து கி.பி 10ஆம் நூற்றாண்டு வரை மக்களால் அவப்பிரஞ்சனங்கள் பேசப்பட்டு வந்தன. பெரும்பான்மையான வட இந்திய மொழிகள் பிராகிருதத்தின் அவப்பிரஞ்சனத்திலிருந்தே தோன்றின.
# பிராகிருதம்

## சொற்பிறப்பியல்

பிராகிருதம் என்ற சொல் பிரகிருதி, பகதி ( வடமொழி प्रकृति ) என்ற வேர்ச்சொல்லில் இருந்து தோன்றியது ஆகும். பிரகிருதி, பகதி என்றால் இயற்கை, இயல்பு என பொருள் கொள்ளலாம். சாதாரண மக்கள் இயல்பாக பேசிய மொழியாதலால் இதை பிராகிருதம் என அழைத்ததாக மொழியியில் அறிஞர்கள் குறிப்பிடுகின்றனர். மாறாக சமஸ்கிருதம், சாங்கதம் (संस्कृतं) என்றால் 'நன்றாக செய்யப்பட்டது' எனப் பொருள்.
# பிராகிருதம்

## பிராகிருத மொழிகள்

பல பிராகிருத மொழிகள் உள்ளன. அவற்றுள் பலதரப்பட்ட இலக்கிய மரபுடையன மூன்று. அவை சௌரசேனி, மகதி, மஹாராட்டிரி. சமண பிராகிருதத்தையும் இத்தோடு சேர்த்துக்கொள்ளலாம். பைஸாகி, காந்தாரி என்ற பிராகிருத மொழிகளும் வரலாற்று ஆசிரியர்களால் குறிப்பிடப்படுகின்றன. அர்த்தமகதி என்ற மொழி சமண நூல்களை எழுதப் பயன்படுத்தப்பட்ட பிராகிருத மொழியாகும்.  
புத்தர் கூட ஒரு பிராகிருத மொழியிலேயே தனது போதனைகளை செய்தார். பாளி மொழியும் ஒரு பிராகிருத மொழியே. பெரும்பான்மையான தேரவாத புத்த மத நூல்களும் சூத்திரங்களும் பாளி மொழிலேயே உள்ளன. அசோகரின் கல்வெட்டுகளும் இம்மொழிலேயே உள்ளது. எனினும் பல்வேறு இனபேத காரணங்களுக்காக வடமொழி நூலாசிரியர்கள் பாளியை ஒரு பிராகிருத மொழியாக கருதவில்லை. தற்காலத்தில் அது பிராகிருத மொழியாகவே கருதப்படுகிறது . பெரும்பான்மையான தற்கால வட-இந்திய மொழிகளில் தென்னிந்திய 'தமிழ் மொழி' குடும்பத்தை தவிர்த்து ஏனைய மொழிகள் பிராகிருத்தில் இருந்து தோன்றிய *அபப்ரம்சா* என்ற இடைக்கால மொழியிலிருந்தே தோன்றின.
# பிராகிருதம்

## செம்மொழி தகுதி

6 அக்டோபர் 2024 அன்று இந்தியப் பண்பாட்டு அமைச்சகத்தால் பிராகிருத மொழி மற்றும் பாளி மொழிகளுக்கு செம்மொழிக்கான தகுதி வழங்கப்பட்டது.
# திசம்பர் 16

## பிறப்புகள்

- 1485 &ndash; அராகனின் கத்தரீன், எசுப்பானிய இளவரசி, இங்கிலாந்து அரசி (இ. 1536)
- 1770 &ndash; லுடுவிக் ஃவான் பேத்தோவன், செருமானிய மேற்கத்தைய இசையமைப்பாளர் (இ. 1827)
- 1775 &ndash; ஜேன் ஆஸ்டின், ஆங்கிலேய எழுத்தாளர் (இ. 1817)
- 1857 &ndash; எட்வார்டு எமர்சன் பர்னார்டு, அமெரிக்க வானியலாளர் (இ. 1923)
- 1866 &ndash; வசீலி கண்டீன்ஸ்கி, உருசிய-பிரான்சிய ஓவியர் (இ. 1944)
- 1879 &ndash; தயாராம் சகானி, இந்தியத் தொல்லியலாளர் (இ. 1939)
- 1900 &ndash; மயிலை சீனி. வேங்கடசாமி, தமிழறிஞர், எழுத்தாளர் (இ. 1980]])
- 1901 &ndash; மார்கரெட் மீட், அமெரிக்க மானிடவியலாளர் (இ. 1978)
- 1916 &ndash; பரமஹம்சதாசன், தமிழக-ஈழக் கவிஞர் (இ. 1965)
- 1917 &ndash; நபி பக்சு கான் பலோசு, பாக்கித்தானியக் கல்வியாளர், நூலாசிரியர் (இ. 2011)
- 1917 &ndash; ஆர்தர் சி. கிளார்க், ஆங்கிலேய-இலங்கை எழுத்தாளர் (இ. 2008)
- 1930 &ndash; லலிதா, தென்னிந்தியத் திரைப்பட நடிகை (இ. 1982)
- 1933 &ndash; அடையார் கே. லட்சுமணன், பரதநாட்டியக் கலைஞர், நடன ஆசிரியர் (இ. 2014)
- 1957 &ndash; எச். டி. குமாரசாமி, கருநாடகாவின் 18வது முதலமைச்சர்
- 1967 &ndash; மிராண்டா ஓட்டோ, ஆத்திரேலிய நடிகை
- 1969 &ndash; ஆடம் இரீசு, நோபல் பரிசு பெற்ற அமெரிக்க வானியலாளர், இயற்பியலாளர்
- 1969 &ndash; கிரேக் வைட், ஆங்கிலேயத் துடுப்பாளர், பயிற்சியாளர்
- 1983 &ndash; ஹர்ஷவர்தன் ராணே, தென்னிந்தியத் திரைப்பட நடிகர்
- 1984 &ndash; தியோ ஜேம்ஸ், ஆங்கிலேய நடிகர்
# திசம்பர் 16

## இறப்புகள்

- 1515 &ndash; அபோன்சோ டி அல்புகெர்க்கே, போர்த்துகேய இந்தியாவின் 3வது ஆளுநர் (பி. 1453)
- 1859 &ndash; வில்லெம் கிரிம், செருமனிய மொழியியலாளர் (பி. 1786)
- 1928 &ndash; பனகல் அரசர், தென்னிந்திய அரசியல்வாதி, சென்னை மாகாணத்தின் இரண்டாவது முதலமைச்சர் (பி. 1866)
- 1981 &ndash; ஜோசப் மர்பி, அயர்லாந்து-அமெரிக்க எழுத்தாளர், இறை அறிவியலாளர் (பி. 1898)
- 2003 &ndash; பி. மாதவன், தமிழ்த் திரைப்பட இயக்குநர், தயாரிப்பாளர் (பி. 1928)
- 2005 &ndash; இளையதம்பி தர்சினி, இலங்கை இராணுவத்தால் பாலியல் வன்முறைக்கு உட்படுத்தப்பட்டு, படுகொலை செய்யப்பட்ட இலங்கைத் தமிழ்ப் பெண் (பி. 1985)
# திசம்பர் 16

## சிறப்பு நாள்

- விடுதலை நாள் (பகுரைன், ஐக்கிய இராச்சியத்திடம் இருந்து 1971)
- குடியரசு நாள் (கசக்கஸ்தான், சோவியத் ஒன்றியத்திடம் இருந்து, 1991)
- வங்காளதேச வெற்றி நாள்
- வெற்றி நாள் (இந்தியா)
# திசம்பர் 17

## பிறப்புகள்

- 1556 &ndash; அப்துல் ரஹீம் கான்-இ-கானா, பாக்கித்தானிய-இந்தியக் கவிஞர் (இ. 1627)
- 1778 &ndash; ஹம்பிரி டேவி, ஆங்கிலேய வேதியியலாளர், இயற்பியலாளர் (இ. 1829)
- 1797 &ndash; ஜோசப் ஹென்றி, அமெரிக்க இயற்பியலாளர், பொறியியலாளர் (இ. 1878)
- 1905 &ndash; முகம்மது இதயத்துல்லா, 11வது இந்தியத் தலைமை நீதிபதி, அரசியல்வாதி (இ. 1992)
- 1908 &ndash; வில்லார்ட் ஃபிராங்க் லிப்பி, நோபல் பரிசு பெற்ற அமெரிக்க வேதியியலாளர் (இ. 1980)
- 1935 &ndash; உமையாள்புரம் கே. சிவராமன், தமிழக மிருதங்கக் கலைஞர்
- 1936 &ndash; திருத்தந்தை பிரான்சிசு, கத்தோலிக்க திருச்சபையின் 266 ஆம் திருத்தந்தை (இ. 2025)
- 1942 &ndash; முகம்மது புகாரி, நைஜீரியாவின் 7வது அரசுத்தலைவர்
- 1956 &ndash; அல்மாஸ்பெக் அத்தம்பாயெவ், கிர்கித்தான் அரசியல்வாதி
- 1958 &ndash; ஜெயசுதா, தென்னிந்திய நடிகை, அரசியல்வாதி
- 1959 &ndash; மனோ கணேசன், இலங்கைத் தொழிற்சங்கத் தலைவர், அரசியல்வாதி
- 1959 &ndash; ரஞ்சகுமார், இலங்கை-ஆத்திரேலியத் தமிழ் எழுத்தாளர்
- 1972 &ndash; ஜான் ஆபிரகாம், இந்திய நடிகர், தயாரிப்பாளர்
- 1975 &ndash; சுசந்திகா ஜயசிங்க, இலங்கை ஓட்ட வீராங்கனை
- 1975 &ndash; மில்லா ஜோவோவிச், உக்ரைனிய-அமெரிக்க நடிகை
- 1978 &ndash; ரித்தேஷ் தேஷ்முக், இந்தியத் திரைப்பட நடிகர், தயாரிப்பாளர்
- 1992 &ndash; குவின்டன் டி கொக், தென்னாப்பிரிக்கத் துடுப்பாளர்
# திசம்பர் 17

## இறப்புகள்

- 1273 &ndash; ரூமி, பாரசீகக் கவிஞர், இறையியலாளர் (பி. 1207)
- 1830 &ndash; சிமோன் பொலிவார், வெனிசுவேலாவின் 2வது அரசுத்தலைவர் (பி. 1783)
- 1907 &ndash; வில்லியம் தாம்சன், ஐரிய-இசுக்கொட்டிய இயற்பியலாளர் (பி. 1824)
- 1946 &ndash; கிரிகொரி நியூயிமின், உருசிய வானியலாளர் (பி. 1885)
- 1947 &ndash; ஜொஹான்ஸ் நிக்கொலஸ் பிரோன்ஸ்ட்டெட், தென்மார்க்கு வேதியியலாளர் (பி. 1879)
- 1967 &ndash; ஹரல்ட் ஹோல்ட், ஆத்திரேலியாவின் 17வது பிரதமர் (பி. 1908)
- 1975 &ndash; சோ. இளமுருகனார், ஈழத்துப் புலவர் (பி. 1908)
- 2002 &ndash; கே. டபிள்யூ. தேவநாயகம், இலங்கை அரசியல்வாதி (பி. 1910)
- 2011 &ndash; கிம் ஜொங்-இல், வடகொரியாவின் 2வது அரசுத்தலைவர் (பி. 1941)
- 2016 &ndash; ஆன் றணசிங்க, செருமானிய-யூத எழுத்தாளர் (பி. 1925)
- 2025 &ndash; ஏர்னெஸ்ட் மக்கின்டயர், இலங்கை-ஆத்திரேலியத் தமிழ் ஆங்கில நாடகாசிரியர் (பி. 1934)
# திசம்பர் 17

## சிறப்பு நாள்

- பாலியல் தொழிலாளர்களுக்கு எதிரான வன்முறை எதிர்ப்பு நாள்
- ஓய்வூதியர் நாள் (இந்தியா)
# வட்டெழுத்து

காலத்துக் கல்வெட்டு]]  
**வட்டெழுத்து** என்பது கி.பி மூன்றாம் நூற்றாண்டிலிருத்து கி.பி பத்தாம் நூற்றாண்டு வரை தமிழை எழுத பயன்படுத்தப்பட்டு வந்த ஓர் எழுத்து முறையாகும். வட்டெழுத்தை மலையாள மொழியினை எழுதவும் பயன்படுத்தினர். தற்கால தமிழ் எழுத்துக்கள் தமிழி எழுத்திலிருந்து தோன்றியவையே. வட்டெழுத்தை வட்டம் என குறிப்பிட்டுள்ளனர்.